תיק

תיק הוא כלי לאחסון, העשוי לרוב מחומר גמיש, אך עם מסגרת ששומרת על צורה כלשהי, לרוב ריבועית.

התיק משמש לאחסון ו/או לנשיאת חפצים. לשם כך תיק יכול לכלול רצועה או מספר רצועות (לדוגמה נרתיק הנישא על הכתף או תיק גב אשר נישא על הגב), וישנם גם תיקים שיש להם טרולי שמאפשר נשיאה על גלגלים ועם ידית מתכווננת, וישנם תיקים שהטרולי הוא חלק אינטגרלי מהתיק וככה יש אפשרות אפילו לשאת את התיק על הגב כשצריך.

יש תיקים בעלי אפשרות לסגירת התיק ופתיחתו על ידי רוכסן, כפתור או על ידי קיפול (למשל בתיק העשוי מנייר). ישנם גם תיקים בעלי מנעול קוד או מנעול תליה (תיקים לנשיאת כסף או חפצים יקרים).

סוגי תיקים 
 תיק לבית הספר, הנישא בידי תלמידים, נקרא לרוב ילקוט או תרמיל.
 תיק טיולים, המכיל תאים וכיסים רבים, נקרא תרמיל ומכונה "מוצ'ילה".
 תיק קטן לנשיאת כסף נקרא ארנק.
 תיק ערב המשמש בעיקר נשים המכונה תיק קלאץ'.

בשפה ובתרבות 
המילה תיק משמשת בהשאלה לאוספים בעלי מכנה משותף. ביניהם:
 תיק אישי - אוסף כל הפרטים והמסמכים העוסקים באדם מסוים.
 תיק פלילי / משטרתי - אוסף כל הפרטים והמסמכים שיש בידי המשטרה ועוסקים בחקירת מעשים החשודים כפשע.
 תפקיד של שר במשרד ממשלתי, ובהתאם לכך יש גם שר בלי תיק - מי שמונה לשר (חבר בממשלה) אך אינו אחראי על משרד ממשלתי.
 תיק ביטוח - כלל פוליסות הביטוח של אדם, קבוצה, או ארגון.

קישורים חיצוניים 

 על המילים 'תיק' ו-'ילקוט', באתר האקדמיה ללשון העברית

ערכים שבהם תבנית בריטניקה אינה מתאימה
אביזרי אופנה